Title: Nájomná zmluva o prenájme nebytových priestorov
Author: PCscan
Last saved by: Virtual PC

Zmluva o nájme nebytových priestorov č. NJ-HE-11-17-09-2012
uzatvorená v zmysle zákona č. 116/1990 Zb. o nájme a podnájme nebytových priestorov

Článok 1.
Zmluvné strany

Prenajímateľ: 				Gymnázium arm. gen. L.Svobodu		
Sídlo: 					Komenského 4, 066 01 Humenné
Zastúpenie: 				PaedDr. Ivan Pajtaš, riaditeľ školy
/ďalej len prenajímateľ/

a

Nájomca: 				V a V Akademy, s.r.o.
Sídlo: 					Hlavná 50, 080 01 Prešov
/ďalej len nájomca/

Článok 2.
Predmet a účel nájmu

Prenajímateľ prenajíma nebytové priestory na adrese Komenského 4, 066 01 Humenné. Priestory sú určené na výučbu a prezentáciu. Účelom prenájmu je realizácia výučbového procesu zabezpečeného nájomcom.
Článok 3
Doba nájmu

1. Táto zmluva sa uzatvára na dobu:           Neurčitú        X        Určitú- od 17.09.2012  do 02.11.2012
2. Výpovedná lehota bola dohodnutá na 1 mesiac, ktorá začne plynúť od prvého dňa nasledujúceho mesiaca po jej doručení.
3. Zmluva môže byť vypovedaná zo strany prenajímateľa ihneď v prípade, že nájomca neuhradí dlžnú sumu ani po zaslaní upomienky.
4. Nájomca je povinný odovzdať prenajímateľovi nebytové priestory najneskôr prvý
   pracovný deň po uplynutí výpovednej lehoty, resp. po skončení nájmu.

Článok 4.
Rozsah užívania predmetu zmluvy

Prenajímateľ sa zaväzuje prenechať nájomcovi predmet nájomnej zmluvy do užívania počas konania kurzov nemčiny v termínoch ich konania, v závislosti od formy kurzov.
Rozsah kurzov nemeckého jazyka
2x týždenne po 2 vyučovacie hodiny (45 min.) v popoludňajších hodinách
Rozsah 1 kurzu celkom: 28 vyučovacích hodín ( 14 stretnutí)
(konkrétne dni v týždni a čas po dohode na otvorení  kurzu).

Článok 5.
Výška nájomného, spôsob platby, ďalšie ekonomické podmienky

1. Výška nájomného sa na základe dohody medzi zmluvnými stranami stanovuje vo výške: 87 EUR s DPH/kurz.
2. Nájomné je splatné do 14 dní od vystavenia faktúry.
3. Nájomné uvedené v ods. 1 tohto článku nezahŕňa bežnú údržbu predmetu nájmu, ktorú si zabezpečí nájomca  
    sám.

Článok 6.
Iné ustanovenia
1. Zo strany prenajímateľa:
a) umožniť nájomcovi užívanie priestorov v stave spôsobilom na účel nájmu,
b) riadne a včas vystaviť nájomcovi faktúru,
c) ak je to u prenajímateľa obvyklé, oboznámiť účastníkov kurzu so všeobecne záväznými  právnymi predpismi              
    a vnútornými predpismi prenajímateľa, 
d) zdržať sa realizácie rovnakých alebo podobných kurzov pre iného po dobu 1 roka od ukončenia vzájomnej spolupráce podľa tejto zmluvy. V opačnom prípade je prenajímateľ povinný zaplatiť VaV zmluvnú pokutu vo výške 1000 EUR. Zmluvná pokuta je splatná do 5 pracovných dní od jej vyúčtovania.

2. Zo strany nájomcu:
a) prevziať a užívať predmet nájmu len na účel dohodnutý v tejto zmluve,
b) prenajaté priestory užívať len v čase konania kurzov,
c) po skončení nájmu vrátiť prenajatý priestor v stave, v akom ho prevzal s prihliadnutím k obvyklému 
     opotrebeniu,
d)  riadne a včas vystavenú faktúru uhradiť v prospech prenajímateľa.

Článok 7.
Záverečné ustanovenia

1. Prenajímateľ sa s nájomcom dohodli na písomnej forme právnych úkonov.
   Akékoľvek zmeny a dodatky k zmluve sa musia vykonať vo forme písomného  dodatku.
2. Táto zmluva sa v neupravených otázkach spravuje príslušnými právnymi predpismi Obchodného zákonníka               
   a zákona č. 116/1990 Zb. o nájme a podnájme nebytových priestorov v platnom znení.
3. Zmluva je vyhotovená v štyroch vyhotoveniach, z ktorých nájomca obdrží tri vyhotovenia a prenajímateľ  obdrží jedno vyhotovenie .
4. Zmluvné strany si zmluvu prečítali, oboznámili sa s jej obsahom, porozumeli jej obsahu a prehlasujú,                        
    že zmluva je prejavom ich slobodnej, vážnej a ničím neobmedzenej vôle, na znak  čoho ju podpisujú.
5. Táto zmluva nadobúda platnosť a účinnosť dňom jej podpísania zmluvnými stranami.

V ___________________, dňa __.__.2012

______________________________				______________________________
       Prenajímateľ							Nájomca

z2